b'\n_START_ARTICLE_\nCarica majka Yan Ming\n_START_PARAGRAPH_\nCarica majka Yan Ming (\xe5\x8c\xbd\xe6\x98\x8e) (? - 152.), formalno Carica Xiaochong (\xe5\xad\x9d\xe5\xb4\x87\xe7\x9a\x87\xe5\x90\x8e) bila je kineska carica majka iz doba dinastije Han, poznata po tome \xc5\xa1to je nosila tu titulu iako sama nikada nije bila carica, odnosno redovna supruga kineskog cara._NEWLINE_Bila je konkubina Liu Yija, markiza od Liwua, te mu rodila sina Zhija, koji je nakon o\xc4\x8deve smrti naslijedio titulu. Kada je godine 146. mo\xc4\x87ni dvorjan Liang Ji otrovao mladog car Zhija, odlu\xc4\x8dio je da ga naslijedi 13-godi\xc5\xa1nji Zhi, zaru\xc4\x8den za njegovu sestru Liang N\xc3\xbcying. Zhi je postao novi car pod imenom Huan. Ispo\xc4\x8detka je za svoju majku koristio titulu "carska supruga", ali je nakon smrti carice majke Liang, regentice i Liang Jijeve druge sestre, godine 150. svojoj majci dao vi\xc5\xa1u titulu "carice majke".'